***Suvestinė redakcija nuo 2022-05-04***

*Sprendimas paskelbtas: TAR 2018-05-11, i. k. 2018-07620*

herbas2

**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO SAVIVALDYBĖS vietinės rinkliavos už leidimo IŠDAVIMĄ PREKiauti aR teikti PASLAUGas savivaldybės tarybos nustatytose VIEŠOSIOSE VIETOSE NUOSTATŲ PATVIRTINIMO**

2017 m. gruodžio 21 d. Nr. B1-238

Molėtai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos rinkliavų įstatymo 11 straipsnio 1 dalies 2 punktu, 12 ir 13 straipsniais,

Molėtų rajono savivaldybės taryba n u s p r e n d ž i a:

1. Patvirtinti Molėtų rajono savivaldybės vietinės rinkliavos už leidimo išdavimą prekiauti ar teikti paslaugas savivaldybės tarybos nustatytose viešosiose vietose nuostatus.

2. Pripažinti netekusiu galios Molėtų rajono savivaldybės tarybos 2015 m. balandžio 30 d. sprendimo Nr. B1-109 „Dėl Molėtų rajono savivaldybės prekybos ir paslaugų teikimo viešosiose vietose taisyklių, Molėtų rajono savivaldybės prekybos ir paslaugų teikimo viešosiose vietose vietinės rinkliavos nuostatų patvirtinimo“ 1.2 papunktį.

Savivaldybės meras Stasys Žvinys

PATVIRTINTA

Molėtų rajono savivaldybės tarybos

2017 m. gruodžio 21 d. sprendimu Nr. B1-238

(Molėtų rajono savivaldybės tarybos

2020 m. birželio 25 d. sprendimo

Nr.B1-175 redakcija)

**MOLĖTŲ RAJONO SAVIVALDYBĖS VIETINĖS RINKLIAVOS UŽ LEIDIMO IŠDAVIMĄ PREKIAUTI AR TEIKTI PASLAUGAS SAVIVALDYBĖS TARYBOS NUSTATYTOSE VIEŠOSIOSE VIETOSE NUOSTATAI**

**I SKYRIUS**

**BENDROSIOS NUOSTATOS**

1. Molėtų rajono savivaldybės vietinės rinkliavos už leidimo išdavimą prekiauti ar teikti paslaugas savivaldybės tarybos nustatytose viešosiose vietose nuostatai (toliau – Nuostatai) reglamentuoja vietinės rinkliavos už leidimo išdavimą prekiauti ar teikti paslaugas Savivaldybės tarybos nustatytose viešosiose vietose (toliau – vietinė rinkliava) dydį, mokėjimo tvarką, lengvatas, grąžinimo atvejus, delspinigių dydį, jų apskaičiavimo, mokėjimo tvarką ir atleidimo nuo delspinigių atvejus. Viešąja vieta, kurioje vykdoma prekyba ar teikiamos paslaugos, laikoma Savivaldybės teritorijoje esanti valstybei ar savivaldybei nuosavybės teise priklausanti ar patikėjimo teise valdoma teritorija (gatvės, aikštės, aikštelės, pėsčiųjų takai, skverai, parkai, miškai, paplūdimiai bei jų prieigos, poilsio aikštelės, vandens telkiniai ir prieigos prie jų bei kitos žmonių susibūrimo vietos, išskyrus išnuomotą ar perduotą naudotis teritoriją), kurioje teikiamos paslaugos, taip pat vykdoma prekyba nuo (iš) laikinųjų prekybos įrenginių, kioskų, paviljonų, prekybai pritaikytų automobilių ar priekabų, lauko kavinių.

2. Vietinė rinkliava netaikoma asmenims, prekiaujantiems ar teikiantiems paslaugas privačiose arba valstybės (savivaldybės) išnuomotose žemės valdose (kai mokamas žemės mokestis) bei prekyvietėse (kai mokamas prekyviečių mokestis).

3. Vietinę rinkliavą moka fiziniai ir juridiniai asmenys.

4. Vietinės rinkliavos dydį nustato Savivaldybės taryba. Šį dydį Savivaldybės taryba atskiru sprendimu gali kartą per metus indeksuoti, taikydama metinį vartojimo kainų indeksą, jeigu jis didesnis negu 1,1.

5. Vietinės rinkliavos rinkimą kontroliuoja Savivaldybės kontrolierius (Savivaldybės kontrolės ir audito tarnyba).

6. Nuostatuose vartojamos sąvokos atitinka Lietuvos Respublikos rinkliavų įstatyme ir kituose teisės aktuose apibrėžtas sąvokas.

**II SKYRIUS**

**VIETINĖS RINKLIAVOS DYDŽIAI**

7. Rinkliavos dydžiai už leidimą prekiauti Molėtų mieste:

7.1. iš kioskų, paviljonų, prekybai pritaikytų automobilių ar priekabų:

7.1.1. vienai dienai – 5,0 Eur;

7.1.2. vienam mėnesiui – 100,0 Eur;

7.2. nuo (iš) laikinųjų prekybos įrenginių:

7.2.1. prekybos vietai iki 6,0 kv. m ploto – 4,0 Eur/dienai, 80,0 Eur/mėn.;

7.2.2. prekybos vietai nuo 6,1 iki 10,0 kv. m ploto – 5,0 Eur/dienai, 100,0 Eur/mėn.;

7.2.3. prekybos vietai nuo 10,1 kv. m ploto iki 30,0 kv. m ploto – 6,0 Eur/dienai, 120,0 Eur/mėn.,

*Papunkčio pakeitimai:*

*Nr.* [*B1-205*](https://www.e-tar.lt/portal/legalAct.html?documentId=8b7dd2d0d0d211eaabd5b5599dd4eebe)*, 2020-07-23, paskelbta TAR 2020-07-28, i. k. 2020-16542*

7.2.4. prekybos vietai nuo 30,1 kv. m ploto iki 40,0 kv. m ploto – 10,0 Eur/dienai, 200,0 Eur/mėn.

*Papunkčio pakeitimai:*

*Nr.* [*B1-205*](https://www.e-tar.lt/portal/legalAct.html?documentId=8b7dd2d0d0d211eaabd5b5599dd4eebe)*, 2020-07-23, paskelbta TAR 2020-07-28, i. k. 2020-16542*

8. Rinkliavos dydžiai už leidimą prekiauti seniūnijose nuo (iš) laikinųjų prekybos įrenginių, iš kioskų, paviljonų, prekybai pritaikytų automobilių ar priekabų:

8.1. vienai dienai – 3,0 Eur;

8.2. vienam mėnesiui – 70,0 Eur.

9. Rinkliavos dydžiai už leidimą prekiauti masinių renginių, švenčių, reklaminių akcijų, mugių, parodų metu Molėtų mieste:

9.1. nuo (iš) laikinųjų prekybos įrenginių:

9.1.1. prekybos vietai iki 6,0 kv. m ploto, kai prekiaujama knygomis, rankdarbiais, tautodailės ar dailės dirbiniais, suvenyrais, žaislais, ledais, – 6,0 Eur/dienai;

9.1.2. prekybos vietai iki 6,0 kv. m. ploto, kai prekiaujama kitomis prekėmis, negu nurodyta 9.1.1. punkte, ir kavos automobiliams – 25,0 Eur/dienai;

9.2. iš prekybai pritaikytų automobilių ar priekabų – 30,0 Eur/dienai;

9.3. prekybos vietai iki 30,0 kv. m. ploto už viešojo maitinimo įmonių produkcijos realizaciją iš laikinų lauko kavinių (laikina lauko kavinė – laikinas įrenginys lauke, skirtas viešojo maitinimo produkcijos realizavimui ir turintis lankytojams skirtas sėdimas vietas) – 150,0 Eur/dienai.

10. Rinkliavos dydžiai už leidimą prekiauti masinių renginių metu seniūnijose:

10.1. nuo (iš) laikinųjų prekybos įrenginių:

10.1.1. prekybos vietai iki 6,0 kv. m ploto, kai prekiaujama knygomis, rankdarbiais, tautodailės ar dailės dirbiniais, suvenyrais, žaislais, ledais, – 3,0 Eur/dienai;

10.1.2. prekybos vietai iki 6,0 kv. m ploto, kai prekiaujama kitomis prekėmis, negu nurodyta 10.1.1. punkte, – 15,0 Eur/dienai;

10.2. iš prekybai pritaikytų automobilių ar priekabų – 20,0 Eur/dienai;

10.3. už viešojo maitinimo įmonių produkcijos realizaciją iš laikinų lauko kavinių – 50,0 Eur/dienai.

11. Rinkliavos dydžiai už leidimą teikti paslaugas:

11.1. už nesudėtingus atrakcionus, poilsio, buities (piešimo, svėrimo, batų valymo, fotografavimo) ir pramogų paslaugas bei tam skirtų priemonių nuomą:

11.1.1. kai užimamas plotas iki 6,0 kv. m – 40,0 Eur/mėn.;

11.1.2. kai užimamas plotas nuo 6,1 kv. m iki 30,0 kv. m – 50,0 Eur/mėn.;

11.1.3. kai užimamas plotas nuo 30,1 kv. m iki 50,0 kv. m – 70,0 Eur/mėn.;

11.2. masinių renginių, švenčių, reklaminių akcijų, mugių, parodų metu:

11.2.1. kai užimamas plotas iki 10,0 kv. m – 25,0 Eur/dienai;

11.2.2. kai užimamas plotas nuo 10,1 kv. m iki 30,0 kv. m – 50,0 Eur/dienai;

11.3. už atrakcionų (laipynių) parko, sporto ir poilsio komplekso paslaugas – 100,0 Eur/mėn. už 1,0 ha užimamos teritorijos ploto (rinkliavos dydis, jeigu neskelbiamas konkursas). Konkreti rinkliavos suma paskaičiuojama pagal faktiškai užimamą teritorijos plotą.

**III SKYRIUS**

**VIETINĖS RINKLIAVOS MOKĖJIMO TVARKA**

12. Vietinė rinkliava mokama eurais ir įskaitoma į savivaldybės biudžetą. Rinkliava mokama į Molėtų rajono savivaldybės administracijos surenkamąją sąskaitą Nr.LT684010045500080063, nurodant mokėjimo paskirtį „už leidimo prekiauti ar teikti paslaugas viešosiose vietose išdavimą“.

13. Vietinė rinkliava sumokama prieš išduodant leidimą prekiauti ar teikti paslaugas savivaldybės tarybos nustatytose viešosiose vietose.

14. Vietinės rinkliavos mokėtojui pateikus mokėjimo dokumentą, išduodamas Molėtų rajono savivaldybės administracijos direktoriaus įsakymu nustatytos formos leidimas, suteikiantis teisę prekiauti ar teikti paslaugas savivaldybės tarybos nustatytose viešosiose vietose. Leidimas išduodamas laikotarpiui, už kurį sumokėta vietinė rinkliava.

**IV SKYRIUS**

**VIETINĖS RINKLIAVOS LENGVATOS**

15. Vietinė rinkliava masinių renginių metu netaikoma:

15.1. prekiauti žemės ūkio produkcija, išauginta asmeniniame arba ūkininko ūkyje;

15.2. renginio metu šio renginio rėmėjams. Paramos suma turi būti ne mažesnė už nustatytą vietinę rinkliavą;

15.3. asociacijoms, kurių buveinė registruota Molėtų rajono savivaldybės teritorijoje, tautodailininkams, amatininkams, turintiems tautinio paveldo sertifikatus, tautodailininko ar amatininko pažymėjimą ir prekiaujantiems savo darbo tautodailės ir dailiųjų amatų gaminiais;

15.4. žmonių su negalia organizacijoms.

16. Vietinės rinkliavos dydis sumažinamas 50 procentų asmenims, sulaukusiems senatvės pensijos amžiaus, ir neįgaliems asmenims, turintiems nustatytą darbingumo lygį nuo 30 iki 40 procentų, deklaravusiems savo gyvenamąją vietą Molėtų rajono savivaldybės teritorijoje. Šie asmenys turi pateikti Pensijos gavėjo pažymėjimą, Neįgaliojo pažymėjimą ar kitą dokumentą, patvirtinantį teisę į lengvatą, arba dokumento kopiją, patvirtintą teisės aktų nustatyta tvarka.

161. Vietinės rinkliavos dydžiai, nurodyti Nuostatų 7 punkte, sumažinami 50 procentų nuo einamųjų metų sausio 1 d. iki kovo 31 d.

*Papildyta punktu:*

*Nr.* [*B1-271*](https://www.e-tar.lt/portal/legalAct.html?documentId=c266fe706d2511ec993ff5ca6e8ba60c)*, 2021-12-23, paskelbta TAR 2022-01-04, i. k. 2022-00073*

162. 2022 m. įsigyjant leidimą ne trumpesniam kaip 8 mėnesių laikotarpiui, vietinės rinkliavos dydžiai, nurodyti Nuostatų 7 punkte, sumažinami 50 procentų nuo einamųjų metų gegužės 1 d. iki gruodžio 31 d.

*Papildyta punktu:*

*Nr.* [*B1-109*](https://www.e-tar.lt/portal/legalAct.html?documentId=00e11cf0cae411ec8d9390588bf2de65)*, 2022-04-28, paskelbta TAR 2022-05-03, i. k. 2022-09357*

163. Įsigyjant leidimą ne trumpesniam kaip 12 mėnesių laikotarpiui, vietinės rinkliavos dydžiai, nurodyti Nuostatų 7 punkte, sumažinami 50 procentų nuo einamųjų metų sausio 1 d. iki gruodžio 31 d.

*Papildyta punktu:*

*Nr.* [*B1-109*](https://www.e-tar.lt/portal/legalAct.html?documentId=00e11cf0cae411ec8d9390588bf2de65)*, 2022-04-28, paskelbta TAR 2022-05-03, i. k. 2022-09357*

164. Esant galimybei pasinaudoti keliomis lengvatomis, gali būti taikoma tik viena pasirinkta lengvata.

*Papildyta punktu:*

*Nr.* [*B1-109*](https://www.e-tar.lt/portal/legalAct.html?documentId=00e11cf0cae411ec8d9390588bf2de65)*, 2022-04-28, paskelbta TAR 2022-05-03, i. k. 2022-09357*

17. Atleisti nuo vietinės rinkliavos už leidimo išdavimą prekiauti ar teikti paslaugas šiose savivaldybės tarybos nustatytose viešosiose vietose:

17.1. aikštelėje šalia pliažo prie Pastovio ežero, Turgaus g. 10

https://www.regia.lt/map/redirect.jsf?grakodas=100251183&amn\_id= ;

17.2. mašinų stovėjimo aikštelėje šalia pliažo prie Pastovėlio ežero

https://www.regia.lt/map/redirect.jsf?grakodas=100270239&amn\_id= ;

17.3. šalia pliažo prie Pastovėlio ežero

https://www.regia.lt/map/redirect.jsf?grakodas=100264060&amn\_id= ;

17.4. šalia universalios žaidimų (ledo) aikštelės, Ąžuolų g. 10

https://www.regia.lt/map/redirect.jsf?grakodas=100264062&amn\_id= ;

17.5. automobilių stovėjimo aikštelėje, Ąžuolų g. 10

https://www.regia.lt/map/redirect.jsf?grakodas=100264097&amn\_id= ;

17.6. aikštelėje prie Jaunimo g. ir Inturkės g. sankryžos

https://www.regia.lt/map/redirect.jsf?grakodas=100264058&amn\_id= ;

17.7. šalia universalios poilsio aikštelės, J. Janonio g. 31

https://www.regia.lt/map/redirect.jsf?grakodas=100264240&amn\_id= ;

17.8. Balninkų sen., Balninkų mstl., aikštelėje prie pliažo

https://www.regia.lt/map/redirect.jsf?grakodas=100264239&amn\_id= ;

17.9. Giedraičių sen., Giedraičių mstl., Paežerių g. aikštelėje prie pliažo

https://www.regia.lt/map/redirect.jsf?grakodas=100264238&amn\_id= ;

17.10. Inturkės sen., Inturkės k., Paplūdimio g. aikštelėje prie pliažo

https://www.regia.lt/map/redirect.jsf?grakodas=100264237&amn\_id= ;

17.11. Joniškio sen., Joniškio mstl., Arino g. automobilių stovėjimo aikštelėje prie pliažo

https://www.regia.lt/map/redirect.jsf?grakodas=100251241&amn\_id= .

**V SKYRIUS**

**VIETINĖS RINKLIAVOS GRĄŽINIMO ATVEJAI**

18. Vietinė rinkliava arba jos dalis grąžinama tuo atveju, kai:

18.1. sumokėta daugiau, negu nustatytas rinkliavos dydis (grąžinama permoka);

18.2. leidimas neišduodamas;

18.3. leidimu nepasinaudota dėl priežasčių, nepriklausančių nuo rinkliavos mokėtojo.

19. Vietinė rinkliava grąžinama jos mokėtojui, jei jis per 30 kalendorinių dienų nuo vietinės rinkliavos sumokėjimo pateikia prašymą Molėtų rajono savivaldybės administracijai ir dokumentus, pagrindžiančius vietinės rinkliavos grąžinimo priežastį.

**VI SKYRIUS**

**DELSPINIGIŲ DYDIS, JŲ APSKAIČIAVIMO, MOKĖJIMO TVARKA IR ATLEIDIMO NUO DELSPINIGIŲ ATVEJAI**

20. Jeigu asmuo nesumoka vietinės rinkliavos iki šių Nuostatų 14 punkte nurodyto leidimo išdavimo momento, Molėtų rajono savivaldybės administracija atsisako suteikti paslaugą, todėl delspinigiai nenustatomi.

\_\_\_\_\_\_\_\_\_\_\_\_\_\_\_\_\_\_\_\_\_\_

*Priedo pakeitimai:*

*Nr.* [*B1-175*](https://www.e-tar.lt/portal/legalAct.html?documentId=b049e2d0bac411eab9d9cd0c85e0b745)*, 2020-06-25, paskelbta TAR 2020-06-30, i. k. 2020-14571*

**Pakeitimai:**

1.

Molėtų rajono savivaldybės taryba, Sprendimas

Nr. [B1-167](https://www.e-tar.lt/portal/legalAct.html?documentId=970c54f0af9011e98451fa7b5933515d), 2019-07-25, paskelbta TAR 2019-07-26, i. k. 2019-12372

Dėl Molėtų rajono savivaldybės tarybos 2017 m. gruodžio 21 d. sprendimo Nr. B1-238 „Dėl Molėtų rajono savivaldybės vietinės rinkliavos už leidimo išdavimą prekiauti ar teikti paslaugas savivaldybės tarybos nustatytose viešosiose vietose nuostatų patvirtinimo“ pakeitimo

2.

Molėtų rajono savivaldybės taryba, Sprendimas

Nr. [B1-175](https://www.e-tar.lt/portal/legalAct.html?documentId=b049e2d0bac411eab9d9cd0c85e0b745), 2020-06-25, paskelbta TAR 2020-06-30, i. k. 2020-14571

Dėl Molėtų rajono savivaldybės tarybos 2017 m. gruodžio 21 d. sprendimo Nr. B1-238 „Dėl Molėtų rajono savivaldybės vietinės rinkliavos už leidimo išdavimą prekiauti ar teikti paslaugas savivaldybės tarybos nustatytose viešosiose vietose nuostatų patvirtinimo“ pakeitimo

3.

Molėtų rajono savivaldybės taryba, Sprendimas

Nr. [B1-205](https://www.e-tar.lt/portal/legalAct.html?documentId=8b7dd2d0d0d211eaabd5b5599dd4eebe), 2020-07-23, paskelbta TAR 2020-07-28, i. k. 2020-16542

Dėl Molėtų rajono savivaldybės tarybos 2017 m. gruodžio 21 d. sprendimo Nr. B1-238 „Dėl Molėtų rajono savivaldybės vietinės rinkliavos už leidimo išdavimą prekiauti ar teikti paslaugas savivaldybės tarybos nustatytose viešosiose vietose nuostatų patvirtinimo“ pakeitimo

4.

Molėtų rajono savivaldybės taryba, Sprendimas

Nr. [B1-271](https://www.e-tar.lt/portal/legalAct.html?documentId=c266fe706d2511ec993ff5ca6e8ba60c), 2021-12-23, paskelbta TAR 2022-01-04, i. k. 2022-00073

Dėl Molėtų rajono savivaldybės tarybos 2017 m. gruodžio 21 d. sprendimo Nr. B1-238 „Dėl Molėtų rajono savivaldybės vietinės rinkliavos už leidimo išdavimą prekiauti ar teikti paslaugas savivaldybės tarybos nustatytose viešosiose vietose nuostatų patvirtinimo“ pakeitimo

5.

Molėtų rajono savivaldybės taryba, Sprendimas

Nr. [B1-109](https://www.e-tar.lt/portal/legalAct.html?documentId=00e11cf0cae411ec8d9390588bf2de65), 2022-04-28, paskelbta TAR 2022-05-03, i. k. 2022-09357

Dėl Molėtų rajono savivaldybės tarybos 2017 m. gruodžio 21 d. sprendimo Nr. B1-238 „Dėl Molėtų rajono savivaldybės vietinės rinkliavos už leidimo išdavimą prekiauti ar teikti paslaugas savivaldybės tarybos nustatytose viešosiose vietose nuostatų patvirtinimo“ pakeitimo